open-index/open-wikipedia-markdown huggingface dataset:
ஜெயந்தஸ்ரீ பாலகிருஷ்ணன்

**முனைவர். ஜெயந்தஸ்ரீ பாலகிருஷ்ணன்** கோவை பூ.சா.கோ கலை அறிவியல் கல்லூரியில் ஆங்கிலப் பேராசிரியையாக பணியாற்றி ஓய்வு பெற்றவர். இவர் தனது செறிவான ஊக்கமூட்டும் மேடை உரைகளுக்காக மாணவர்கள், கல்வி நிலையங்கள், இலக்கிய வட்டங்கள், தொலைக்காட்சி நிகழ்வுகள் இடையே பரவலாக அறியப்படுபவர். தனது மனித வளங்கள் சார்ந்த கருத்துகளுக்காக கல்வியாளர்களிடையே பெரிதும் நாடப்படுபவர்.

## வாழ்க்கை

ஜெயந்தஸ்ரீ பாலகிருஷ்ணன் இருமொழி இலக்கியங்களில் முனைவர் பட்டம் பெற்றவர். 1998ல் புதுச்சேரியின் புதுவைப் பல்கலைகழகத்தில் ஆங்கிலத்திலும், 2009ல் கோவை பாரதியார் பல்கலைகழகத்தில் தமிழிலும் முனைவர் பட்டம் பெற்றார். சென்னை பல்கலையின் ஒரு முதுகலை பட்டமும் கொண்டவர். இவரது ஆங்கில முனைவர் பட்டத்திற்கான ஆய்வேடு குறுந்தொகையின் ஆங்கில மொழியாக்கங்கள் குறித்தது. தமிழில் எழுத்தாளர் ஜெயகாந்தனின் குறுநாவல்கள் குறித்து ஆய்வு செய்துள்ளார்.

தானே எழுத்தாளர், மொழிபெயர்ப்பாளர், பெண்ணிய சிந்தனைகள்  குறித்து தொடர்ந்து உரையாற்றுபவர் என்று பலதளங்களில் இயங்கி வருபவர். பல்வேறு தொலைக்காட்சி நிகழ்வுகளில் பேசிவரும் இவர், "மனதில் உறுதி வேண்டும்" என்று வெளியாகும் கலைஞர் தொலைக்காட்சி நிகழ்ச்சியில் தொடர்ந்து பேசுகிறார்.

மனித வளங்கள், உணர்வுகள், வெளிப்பாடு ஆகியவற்றில் பயிற்சியாளராகவும் மாணவ ஆலோசகராகவும் தனது பங்கை நிறுவியுள்ளார். UGCயின் கல்வி வளங்களை கொண்ட மனிதராக தனது பங்களிப்பை பல இந்திய பல்கலைகழகங்களுக்கு வழங்கியுள்ளார். இன்னும் கல்வி சார்ந்த பல்வேறு பங்களிப்புகளை இந்திய பல்கலைகழகங்களுக்கு அளித்துள்ளார். செம்மொழித் தமிழாய்வு மத்திய நிறுவனம் வெளியிட்ட குறுந்தொகை மொழிபெயர்ப்பு பதிப்பின் ஆசிரியர் குழுவில் பங்காற்றியுள்ளார். *திசைகள்* எனும் தமிழ் இதழின் துணை ஆசிரியராகப் பணியாற்றியுள்ளார். இளம் வயதில் ஆனந்த விகடனின் போட்டியில் சிறந்த சிறுகதை ஆசிரியர் விருதை எழுத்தாளர் சுஜாதாவிடமிருந்து பெற்றார். எழுத்தாளர் ஜெயகாந்தன் மீது மிகுந்த ஈடுபாடு கொண்டவர்.

இவருடைய அனுபவக் குறிப்புகள் மற்றும் சிறுகதைகள் அடங்கிய நூலான *மழைவில் மனிதர்கள்* மற்றும் கட்டுரைத் தொகுப்பாகிய *மௌன இரைச்சல்* ஆகியவை வெளியாகியுள்ளது. மொழிபெயர்ப்பாளராக கவிஞர் சிற்பியின் *பூஜ்யங்களின் சங்கிலி* நூலை *the chain of absolutes* என்று ஆங்கிலத்தில் வெளியிட்டுள்ளார். பாரதி, கவிஞர் கல்யாண்ஜி ஆகியோரின் கவிதைகள் சிலவற்றையும் ஆங்கிலத்தில் மொழிபெயர்த்துள்ளார்.

## உசாத்துணைகள்

## பிற இணைப்புகள்
* ஜெயந்தஸ்ரீ பாலகிருஷ்ணன் தளம்
* Jayanthasri Balakrishnan speech
* Jayanthasri works
* Jayanthasri talks

பகுப்பு:வாழும் மக்கள்
பகுப்பு:பேச்சாளர்கள்
பகுப்பு:தமிழ்ப் பேச்சாளர்கள்
பகுப்பு:தமிழ்-பிறமொழி மொழிபெயர்ப்பாளர்கள்
பகுப்பு:இந்திய மொழிபெயர்ப்பாளர்கள்
பகுப்பு:தமிழகப் பெண் எழுத்தாளர்கள்
ஆஸ்திரேலிய சாரணர் சங்கம்

**ஆஸ்திரேலிய சாரணர் சங்கம்** (Scouts Australia) என்பது ஆஸ்திரேலியாவின் மிகப்பெரிய சாரணிய அமைப்பு ஆகும். இது உலக சாரணர் சம்மேளனத்தில் பதிவு செய்யப்பட அங்கத்துவ அமைப்பு ஆகும். 6 முதல் 25 வரையானவர்களின் ஆலுமை விருத்தியினை வளர்க்கும் செயற்பாடுகளை இவ்வமைப்பு செய்கின்றது. இது 1958 ஆரம்பிக்கப்பட்டது. 52,000 சாரணர்கள் இதில் அங்கம் வகிக்கின்றனர். 

## மேற்கோள்கள்

பகுப்பு:உலக சாரணர் சம்மேளன உறுப்பு அமைப்புகள்
சேளூர் சாணார்பாளையம்

**சேளூர் சாணார்பாளையம்** (Selur Sanarpalayam) என்ற ஊர் தமிழ்நாட்டில் நாமக்கல் மாவட்டத்தில் சேளூர் ஊராட்சியில் உள்ள ஒரு சிற்றூர் ஆகும்.

இவ்வூர் பரமத்தி வேலூரிலிருந்து ஜேடப்பாளையம் செல்லும் வழியில் உள்ளது. பரமத்தி வேலூரிலிருந்து 11 கிலோமீட்டர் தொலைவில் உள்ளது. இங்கு சேளூர் சாணார்பாளையம் திருப்பதி முனியப்பசுவாமி திருக்கோவில் அமைந்துள்ளது.

## பெயரியல்
இந்த ஊரில் சாணார் (நாடார்) வகுப்பைச் சேர்ந்தவர்கள் அதிகம் வசிப்பதால் இவ்வூர் இப்பெயர் பெற்றது.

## பொருளாதாரம்
இவ்வூரில் மிகுதியாக கரும்பு பயிரிடப்படுகிறது. இவ்வூரின் அருகில் கரும்பு வெல்லச் சந்தை உள்ளது. இங்கு நீர்ப்பாசனம் ராஜ வாய்க்கால் வழியாக நடக்கிறது. இந்த ஊருக்கு 1 கி.மீ தொலைவின் காவிரி ஆறு பாய்கிறது.
## அருகில் உள்ள இடங்கள்
மிகப் புகழ் பெற்ற புண்ணியத் தலமான கொடுமுடி இந்த ஊரிலிருந்து 3 கிலோமீட்டர் தொலைவில் அமைந்துள்ளது.
இவ்வூரில் பெரும்பாலான மக்கள் விவசாயிகள். சிலர் அதைச் சார்ந்த தொழில்களையும் செய்கின்றனர். தேங்காய் தொழில் மூலம் பலருக்கு வேலை வாய்ப்பு கிடைக்கிறது. படித்த இளைஞர்கள் வெளியூரிலும் வெளிநாட்டிலும் வேலை செய்கின்றனர்.
## மேற்கோள்கள்

பகுப்பு:நாமக்கல் மாவட்டத்திலுள்ள கிராமங்கள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
விடை (பக்கவழி நெறிப்படுத்துதல்)

**விடை** என்பது பின்வருனவற்றைக் குறிக்கலாம்:

* விடை
* விடை (இராசி)
* விடை (இலக்கணம்)
* எருது
* விடைக்கோழி
6ஆம் உலக சாரண ஜம்போறி

**6ஆம் உலக சாரண ஜம்போறி** (6th World Scout Jamboree) 1947 இல் இடம்பெற்ற ஜம்போறி ஆகும். இது பிரான்சு நாட்டின் மொய்சொனில் இடம்பெற்றது. பேடன் பவலில் இறப்பின் இடம்பெற்ற முதல் உலக ஜம்போறி இதுவாகும். இதன் உத்தியோகபூர்வமற்ற கருப்பொருள் "சமாதான ஜம்போறி" என்பதாகும்.

## மேற்கோள்கள்

## வெளி இணைப்புகள்
* 

பகுப்பு:சாரண ஜம்போறிகள்
10ஆம் உலக சாரண ஜம்போறி

**10ஆம் உலக சாரண ஜம்போறி** (11th World Scout Jamboree) 1959 இல் இடம்பெற்ற உலக சாரணர் ஜம்போறி ஆகும். இது பிலிப்பின்சு நாட்டில் இடம்பெற்றது. இதில் 12,203 பேர் கலந்துகொண்டனர்.  இதன் உத்தியோகபூர்வ கருப்பொருள் "நாளைய தினத்தை இன்றே கட்டியெழுப்பல்" என்பதாகும். கனடா மற்றும் ஐரோப்பாவின் வெளியே நடந்த முதல் உலக சாரண ஜம்போறி இதுவே ஆகும்.

## மேற்கோள்கள்

பகுப்பு:சாரண ஜம்போறிகள்
9ஆம் உலக சாரண ஜம்போறி

**9ஆம் உலக சாரண ஜம்போறி** (9th World Scout Jamboree) 1959 இல் இடம்பெற்ற உலக சாரணர் ஜம்போறி ஆகும். இது இங்கிலாந்து நாட்டில் இடம்பெற்றது. இதில் 12,203 பேர் கலந்துகொண்டனர்.  இதன் உத்தியோகபூர்வ நோக்கம் 50 ஆண்டுகள் நிறைவையும், பேடன் பவலின் 100 வருடமாவது பிறந்த நாளையும், கொண்டால் ஆகும். இதில் சீமாட்டி பேடன் பவல் கலந்து கொண்டார்.  

## மேற்கோள்கள்

பகுப்பு:சாரண ஜம்போறிகள்
8ஆம் உலக சாரண ஜம்போறி

**8ஆம் உலக சாரண ஜம்போறி** (8th World Scout Jamboree) என்பது 1955 இல் இடம்பெற்ற உலக சாரணர் ஜம்போறி ஆகும். இது கனடா நாட்டில் இடம்பெற்றது. இதில் 11,000 பேர் கலந்துகொண்டனர். இந்த ஜம்போறியிலேயே உலக சாரணர் அங்கத்துவ சின்னம் அறிமுகம் செய்துவைக்கப்பட்டது. அத்துடன் ஐரோப்பாவின் வெளியே இடம்பெற்ற முதலாவது ஜம்போறி இதுவே ஆகும்.

## மேற்கோள்கள்

பகுப்பு:சாரண ஜம்போறிகள்
7ஆம் உலக சாரண ஜம்போறி

**7ஆவது உலக சாரண பேரணி** (7th World Scout Jamboree) 1951-ல் இடம்பெற்ற உலக சாரணர் பேரணி ஆகும். இது ஆஸ்திரியா நாட்டில் நடைபெற்றது. இதன் உத்தியோகபூர்வ கருப்பொருள் *எளிமையின் பேரணி* என்பதாகும். இதில் 12,884 பேர் கலந்துகொண்டனர்.

## மேற்கோள்கள்

* *Scouting Round the World*, John S. Wilson, first edition, Blandford Press 1959 p.&nbsp;214-217

பகுப்பு:சாரண ஜம்போறிகள்
ஆஸ்திரேலியாவில் சாரணியம்

**ஆஸ்திரேலியாவில் சாரணியம்** என்பது ஆஸ்திரேலியா நாட்டில் சாரணிய அமைப்பின் நிலமையைக் குறிக்கும். இங்கு 1907இல் விக்டோரியாவில் சாரணியம் ஆரம்பிக்கப்பட்டு 1908இல் நிறுவப்பட்டது. இவ்வாறு சாரணியம் ஆரம்பிக்கப்படுவதற்கு அக்காலத்து சன்டே டைம்ஸ் உதவி செய்திருந்தது. சாரணர் தந்தை பேடன் பவல் ஆஸ்திரேலியாற்கு சாரணர் இயக்கத்தை வளர்ப்பதற்கென 1912 இல் முதன் முதலாக வருகை தந்தார். இன்று ஆஸ்திரேலியாவில் ஆஸ்திரேலிய சாரணர் சங்கம். ஆஸ்திரேலிய பெண் சாரணர் சங்கம், சுதந்திர ஆஸ்திரேலிய சாரணர்கள் ஆகிய சங்கங்கள் சாரணியத்தில் ஈடுபடும் பாரிய சங்கங்கள் ஆகும்.

## மேற்கோள்கள்

பகுப்பு:சாரணியம்
அட்டப்புவேர்க்கா மலைத் தொடர்கள்

**அட்டப்புவேர்க்கா மலைத் தொடர்கள்** (Sierra de Atapuerca) என்பது எசுப்பானியாவில் உள்ள அட்டப்புவேர்க்கா நகரத்தை அண்டியுள்ள மலைத் தொடர்களைக் குறிக்கும். மேற்கு ஐரோப்பாவில் மனிதர்கள் முதன்முதலாக வாழ்ந்த இடமாக இது அறியப்படுகிறது. ஏறத்தாழ 1.2 மில்லியன் வருடங்களுக்கு முன்னரே மனிதர்கள் வாழ்ந்ததற்கான தடங்கள் இங்கு கிடைக்கப்பெற்றுள்ளன.  இந்த இடம் யுனெஸ்கோவினால் உலகின் பாரம்பரிய இடங்களில் ஒன்றாக அறிவிக்கப்பட்டுள்ளது. 

## மேற்கோள்கள்

பகுப்பு:எசுப்பானிய உலக பாரம்பரியக் களங்கள்
5ஆம் உலக சாரண ஜம்போறி

**5ஆம் உலக சாரண ஜம்போறி** (5th World Scout Jamboree) 1937 இல் இடம்பெற்ற உலக சாரணர் ஜம்போறி ஆகும். இது நெதர்லாந்து நாட்டில் இடம்பெற்றது. இதில் 28,750 சாரணர்கள் கலந்துகொண்டனர்.  இங்கு, 81 வயதாக இருந்த பேடன் பவல் தனது பிரியாவிடையைத் தந்தார். 

## மேற்கோள்கள்

பகுப்பு:சாரண ஜம்போறிகள்
4ஆம் உலக சாரண ஜம்போறி

**4ஆம் உலக சாரண ஜம்போறி** (4th World Scout Jamboree) 1933 இல் இடம்பெற்ற உலக சாரணர் ஜம்போறி ஆகும். இது ஹங்கேரி நாட்டில் இடம்பெற்றது. இதில் 25,792 சாரணர்கள் கலந்துகொண்டனர். இங்கு 46 நாடுகளிலிருந்து சாரணர்கள் கலந்துகொண்டனர். வான் சாரணர்களுக்குப் பயிற்சி அளிக்க பிரபல விமானிகள் பலரும் இங்கு கலந்துகொண்டனர்.

## மேற்கோள்கள்

பகுப்பு:சாரண ஜம்போறிகள்
இனங்குறித்தல்

ஒருசொல், தன்பொருளையும் குறித்துத் தனக்கு இனமான பொருளையும் குறித்து வருவது **இனங்குறித்தல்** எனப்படும். இனங்குறித்தல் என்பது வட மொழியில் உபலட்சணம் எனப்படுகிறது.

## நன்னூல் நூற்பா
**ஒருமொழி ஒழிதன் இனங்கொளற் குரித்தே**. - நன்னூல், 359
ஒருமொழி = பெயர், வினை, இடை, யுரி என்னும் நால்வகைச் சொற்களுள் ஒவ்வொன்று, ஒழி தன் இனம்கொளற்கு உரித்து = ஒழிந்து நின்ற தன்தன் இனங்களைக் கொண்டு முடிதற்கு உரித்தாகும்.

## எடுத்துக்காட்டுகள்
### கதிர்வேல் [[வெற்றிலை]] தின்றான்.
இத்தொடர், கதிர்வேல் வெற்றிலை மட்டுமா தின்றான். வெற்றிலையோடு அதற்கு இனமான பாக்கு, சுண்ணாம்பு முதலானவற்றையும் சேர்த்துத் தின்றான் எனப்பொருள்படும்.

### இராமன், [[சோறு]] உண்டான்.
இத்தொடர், இராமன் அரிசி சோற்றை மட்டுமா உண்டான். சோற்றோடு அதற்கு இனமான குழம்பு, இரசம், தயிர், அப்பளம் முதலானவற்றையும் சேர்த்து உண்டான் எனப் பொருள்படும்

## ஆதாரம்.
* தமிழ்நாட்டுப் பாடநூல் கழகம் வெளியிட்டுள்ள பத்தாம் வகுப்பு பாடநூல் 80ம் பக்கம். முதற் பதிப்பு 2011. மறுபதிப்பு 2016.
* நன்னூல், 359 வது நூற்பா (பொது).
* தமிழ் இணையக் கல்விக் கழகம் - நன்னூல் உரை

பகுப்பு:சொல்லிலக்கணம்
3ஆம் உலக சாரண ஜம்போறி

**3ஆம் உலக சாரண ஜம்போறி** (3rd World Scout Jamboree) 1929 இல் இடம்பெற்ற உலக சாரணர் ஜம்போறி ஆகும். இது ஐக்கிய இராச்சியத்தில் இடம்பெற்றது. இதில் 30,000 பேர் கலந்துகொண்டனர். இங்கு சாரணியத்தின் 21ஆம் ஆண்டு நிறைவினைக் கொண்டாடினர். 

## மேற்கோள்கள்

பகுப்பு:சாரண ஜம்போறிகள்
2ஆம் உலக சாரண ஜம்போறி

**2ஆம் உலக சாரண ஜம்போறி** (2nd World Scout Jamboree) 1959 இல் இடம்பெற்ற உலக சாரணர் ஜம்போறி ஆகும். இது டென்மார்க் நாட்டில் இடம்பெற்றது. இதில் 4,549 பேர் கலந்துகொண்டனர். ஆகஸ்ட் 10 ஆம் திகதி இது ஆரம்பமானது.

## மேற்கோள்கள்

பகுப்பு:சாரண ஜம்போறிகள்
11ஆம் உலக சாரண ஜம்போறி

**11ஆம் உலக சாரண ஜம்போறி** (11th World Scout Jamboree) 1963 இல் இடம்பெற்ற உலக சாரணர் ஜம்போறி ஆகும். இது கிரேக்கத்தில் உள்ள மரதனில் இடம்பெற்றது. இதில் 13,700 பேர் கலந்துகொண்டனர்.  இது 5 சதுர கிலோமீட்டர் பரப்பளவில் இடம்பெற்றது.

## மேற்கோள்கள்

பகுப்பு:சாரண ஜம்போறிகள்
சாங்கி அருங்காட்சியகம்

**சாங்கி அருங்காட்சியகம்** சிங்கப்பூரில் நடந்த இரண்டாம் உலக போருடைய வரலாற்றை அர்ப்பணித்து செய்யப்பட்ட ஓர் அருங்காட்சியம் ஆகும்.

1988 ஆம் ஆண்டில், சிங்கப்பூர் சாங்கி சிறைச்சாலையின் அருகில் ஓர்  கிறித்துவ பிரதி சிற்றாலயமும் அருங்காட்சியகமும் கட்டப்பட்டது. சாங்சிச் சிறைச்சாலை 2001 ஆம் ஆண்டில் விரிவாக்கப்பட்ட போது, சேப்பலும் அருங்காட்சியகமும் 1 கிலோமீட்டர்  தொலைவில் ஒரு புதிய தளத்திற்கு இடம் மாற்றப்பட்டு, சாங்கி சேப்பல் மற்றும் அருங்காட்சியகம் அதிகாரப்பூர்வமாக 15 பிப்ரவரி, 2001 இல் நிறுவப்பட்டது. 

சார்ஜெண்ட்  ஹாரிஸ்டோஜிடேனின் மகன் பெர்னார்ட் ஸ்டோஜிடேன், அவரது தந்தையால் செய்யப்பட்ட சிலுவையை புதிய சிற்றாலாயத்தின் பலிபீடத்தின் மீது வைக்க அழைக்கப்பட்டார். ஹார்ரி ஸ்டோஜிடேன் மரணம் அடைந்ததால் இப்பணி மூலம் மட்டுமே தன் அப்பாவுடன் (அவரின் பணி மூலம்) தொடர்புகொள்ள முடிந்த ஒரு வாய்ப்பாக  அமைந்தது என்ற காரணத்தால் இவ்வாறு செய்யும்பொழுது பெர்னார்ட் ஸ்டோஜிடேன் அழுதிருக்கிறார் என அறியப்படுகிறது.

இந்த அருங்காட்சியகத்தில்  முந்தைய  போர் கைதிகள் அளித்த ஓவியங்கள், புகைப்படங்கள் தனிப்பட்ட விளைவுகள் உள்ளன. இங்குள்ள சேகரிப்புகளில் சிறையில் கைதிகளின் அன்றாட வாழ்க்கை பற்றித் தெரிக்கும் வில்லியம்ஹஸ்ஒர்த் என்ற போர்க்கைதி  வரைந்த மதிப்புமிக்க ஓவியங்களும் வரைவுகளும் இருக்கின்றன. 

1986 ஆம்ஆண்டில், ஹஸ்ஒரத்தின்  மனைவி சிங்கப்பூர் தேசியஆவணப் பெட்டகத்திற்கு அவரது கணவர் வரைந்த  400 க்கும் மேற்பட்ட ஓவியங்கள் மற்றும் வரைப்படங்களை நன்கொடையாகக் கொடுத்தார். மேலும் அருங்காட்சியகத்தில் போரின்போது மூன்று ஆண்டுகளுக்கும்  மேலாக சாங்கி சிறைச்சாலையில்  அடைக்கப்பட்டிருந்த ஆயிரக்கணக்கான பெண்கள் மற்றும் குழந்தைகளுடன் அங்கிருந்த மேரி ஆஞ்சலா பேட்மேன் வரைந்த நீர்வண்ண ஓவியங்களின் ஓர்  தொகுப்பு இருக்கிறது.

## இலக்கியம்
• லென்ஸ்ய் லோலா லென்ஸ்ய் லோலா (2004). தென்கிழக்கு ஆசியாவின் அருங்காட்சியகம்: சிங்கப்பூர்: ஆர்ச்சிபேலேகோ பிரஸ். பக். 200 பக்கங்கள்.ஐஎஸ்பிஎன்.

## வெளி இணைப்புகள்
*Changi Chapel and Museum  - அதிகாரபூர்வ இணையதளம்

## மேற்கோள்கள்

பகுப்பு:சிங்கப்பூரிலுள்ள அருங்காட்சியகங்கள்
கேலாங் பாரு

**கேலாங் பாரு** (சீன மொழி: 芽笼巴鲁, ஆங்கிலம்: *Geylang Bahru*) என்பது சிங்கப்பூர் மத்தியப் பகுதியில் காலங் சிறு பட்டணத்தில் அமைந்துள்ள ஒரு உட்பகுதி ஆகும். இப்பகுதி அதன் பிராந்திய வரலாற்றின் அடிப்படையில், கோலம் ஆயர் என்ற பெயரால் நன்கு அறியப்பட்டது. கேலாங் பாரு துரிதக்கடவு ரயில் நிலையம்  கட்டப்பட்டதும் வடகிழக்கு வரி மற்றும் டவுன்டவுன் வரியில் இடமாற்றும் நிலையமாக இருக்கும்.

## சொற்பிறப்பியல்
கோலம் ஆயர் என்ற பெயர் மலாய் மொழியில் ‘kolam air”; நீர் கோலம் என்ற பொருள் தரும்படி அமைந்துள்ளது.

## வரலாறு
கல்லாங் மேம்பாட்டிற்கு முன் கோலம் அயிரில்  (அந்த நேரத்தில் அதன் அறிமுக பெயர்) நிறைய மலாய் கிராமங்கள் இருந்தன. 1960 ஆம் ஆண்டின் முன் இந்த எல்லை முக்கியமாக ஜலான் கோலம் அயிரை பணியாற்றியது. இந்த எல்லை, தற்போதைய தீவு விரைவுச்சாலையின் பகுதியாக இணைக்கப்பட்டிருக்கிறது. 1960 இன் பிற்பகுதி மற்றும் 1970 இன் முற்பகுதியில்  காலங்  நதியைத் தூர்வாரல் செய்யும்பொழுது, சிங்கப்பூர் அரசாங்கம் நதியைச் சுற்றியுள்ள பகுதியை அங் செயின் சான் (இக்காலத்தில் டோ பாயோ) என்ற ஒரு மலையிலிருந்து லாரிகள் மூலம் கொண்டுவரப்பட்ட சிவப்பு மண்ணைப் பயன்படுத்தி நிரப்பியது. இப்பகுதியில்தான் இக்கால பெண்டெமீர், காலங் பாரு,  பழைய கேலாங்  பாரு எஸ்டேட்  உருவாகியுள்ளன.

அன்றிலிருந்து இந்த எல்லை கோலம் ஆயர் சமூக மன்றமும் கோலம் அயிரில் இருக்கும் மக்கள் செயல் கட்சி  கிளை அலுவலகத்துடன் இணைக்கப்பட்டது. 1980க்கு பின், ஜலான் பேசர் நகரசபை காலங் பாருவில் இருந்த அலுவலகத்தை இடம் மாற்றியது. அதன் பின்னர், GRC எல்லைகள் மறுவரை செய்யப்பட்டதும் 2011-2015 இடையே ஜலான் பேசர் நகரசபை, மொள்மாயின்- காலங் என்று பெயர் மாற்றப்பட்டது. பழைய பெயர் பின்னர் 2015 பொதுத் தேர்தலில் மீண்டது. ஏப்ரல் 2008இன், பொதுப் பயன்பாடுகள் வாரியம் மூலம் கையாளப்பட்ட சுறுசுறுப்புள்ள, அழகான, சுத்தமான தண்ணீர்  திட்டத்திற்காக  கோலம்  ஆயர் ஏபிசி நதிக்கரை அதிகாரப்பூர்வமாக  பொதுமக்களுக்குத் திறக்கப்பட்டது. இன்று, கேலாங் பாருவில் வசிப்பவர்கள் கோலம் ஆயர் கேலாங் பாரு குடியிருப்பாளர்கள் குழுவின் கீழ் மக்கள் சங்கத்தால் நிர்வகிக்கப்படுகின்றர்.

## மேற்கோள்கள்

பகுப்பு:சிங்கப்பூரில் இடங்கள்
1ஆம் உலக சாரண ஜம்போறி

**1ஆம் உலக சாரணப் பேரணித் திரட்டு** (1st World Scout Jamboree) 1920 இல் இடம்பெற்ற முதலாவது உலக சாரணப் பேரணித் திரட்டு ஆகும். இது இங்கிலாந்து நாட்டின்  ஒலிம்பியாவில் இடம்பெற்றது. இதில் 8,000 சாரணர்கள் கலந்துகொண்டனர். 30 சூலை 1920 தொடக்கம் 8 ஆகஸ்ட் 1920 வரை இது இடம்பெற்றது. இங்குப் பேடன் பவல் உலகப் பிரதமச் சாரணராகப் பிரகடனப்படுத்தப்பட்டார். இதற்கென எந்தச் சின்னமும் வெளியிடப்படவில்லை.

## மேற்கோள்கள்

பகுப்பு:சாரண ஜம்போறிகள்
மன்மத ஆண்டு

**மன்மத ஆண்டு** என்பது தமிழ்ப் புத்தாண்டில் பிரபவ ஆண்டு துவங்கி அறுபது ஆண்டுகள் என ஆண்டு வட்ட முறையில் வரக்கூடிய ஆண்டுகளில் இருபத்தொன்பதாம் ஆண்டாகும். இந்த ஆண்டை செந்தமிழில் **காதன்மை** என்றும் குறிப்பர்
## மன்மத ஆண்டு வெண்பா
மன்மத ஆண்டு எப்படிப்பட்டது என்பது குறித்து இடைக்காட்டுச் சித்தர் இயற்றியதாக கூறப்படும் வெண்பா
 
மன்மதத்தின் மாரியுண்டு வாழுமுயிரெல்லாமே
நன்மைமிகும் பல்பொருளுநண்ணுமே- மன்னவரால்
சீனத்திற் சண்டையுண்டு தென்திசையில் காற்றுமிகு
கானப்பொருள் குறையுங் காண்.

இந்த வெண்பாவின்படி  மன்மத ஆண்டில் நல்ல மழைப் பொழிவு இருக்கும், இதனால் மரம், செடி, கொடி, பறவை, விலங்குகள் போன்றவை பெருகும். மக்கள் மகிழ்ச்சியுடன் வாழ்வார்கள். நல்லது நடக்கும். பலவகை தானியங்களும் நன்கு விளையும். நாடாளுபவர்கள் போர் குணம் கொண்டிருப்பார்கள். உலகின் ஒரு பகுதியில் சண்டை மூளும். தெற்கு திசையில் இருந்து புயல் உருவாகி சூறாவளிக் காற்று வீசும். அரிதான மூலிகைச் செடிகள் அழியும்.
## மேற்கோள்கள்

பகுப்பு:இந்துக் காலக் கணிப்பு முறை
ஆம்ப்சன்-லிண்டே சுழற்சி முறை

**ஆம்ப்சன்-லிண்டே சுழற்சி**யானது (The Hampson-Linde Cycle) குறிப்பாகக் காற்றிலுள்ள வாயுக்களைப் பிரித்தெடுத்து அதில் உள்ள வாயுக்களைத் திரவமாக்கப் பயன்படும் முறையாகும். வில்லியம் ஆம்ப்சன் மற்றும் கார்ல் வான் லிண்டே ஆகியோர் 1895 ஆம் ஆண்டில் இம்முறையின் காப்புரிமைக்காகத் தனித்தனியே பதிவு செய்திருந்தனர்.

ஆம்ப்சன்-லிண்டே அமைப்புகளானவை ஒரு நேர்-பின்னூட்ட குளிர்விக்கும் முறையான மீளாக்கக் குளிர்வித்தல் முறையை அறிமுகப்படுத்தின. வெப்பத்தைப் பரிமாற்றம் செய்வதற்கான அமைப்புகள் ஒரு படிநிலையிலான குளிர்வித்தலையும் தாண்டி, குறிப்பிட்ட வாயுக்களைத் திரவமாக்கத் தேவைப்படும் மிகக்குறைவான வெப்பநிலைகளைக்கூட அடைவதற்குத் தேவையான தனித்த வெப்பநிலை வேறுபாடுகளை அனுமதிக்கக்கூடியவையாக உள்ளன.

ஆம்ப்சன்-லிண்டே சுழற்சியானது விரிவாக்கப் படிநிலையில் மட்டுமே சிமென்சு சுழற்சி மாதிரியிலிருந்து மாறுபடுகிறது. சிமென்சு சுழற்சி மாதிரியில் வாயுவானது வெளி வேலையைச் செய்ய அனுமதிக்கப்பட்டு குளிர்விக்கப்படுகிறது. ஆனால், ஆம்ப்சன்-லிண்டே சுழற்சியானது முழுக்க, முழுக்க சூல்-தாம்சன் விளைவினைச் சார்ந்தேயுள்ளது. இது குளிர்விக்கும் பகுதியானது, எந்தவித அசையும் பகுதிகளைக் கொண்டிருக்கத் தேவை எழாத ஒரு நன்மையைக் கொண்டுள்ளது.

## சுழற்சி

# வாயுவை அழுத்துவதன் மூலம் — சுழற்சி முறைக்குள் சென்று வர வாயுவிற்குத் தேவைப்படுகின்ற ஆற்றலை வெளியிலிருந்து தருவதன் மூலம் வெப்பப்படுத்தப்படுகிறது.
# வாயுவானது, ஒரு குளிர்விக்கும் சூழலுக்குள் உட்படுத்துவதன் மூலம், அதன் வெப்பத்தையும், ஆற்றலையும் பகுதியளவு இழக்கச் செய்வதன் மூலம் குளிர்விக்கப்படுகிறது. 
# அடுத்த மற்றும் இறுதிப்படிநிலையில் முன்னதாகக் கிடைத்த வாயுவானது, வெப்பப் பரிமாற்றி மூலம் குளிர்விக்கப்படுகிறது. 
# வாயுவானது, சூல்-தாம்சன் விளைவிற்குட்படுத்துவதன் மூலமாக, அதாவது அதன் வெப்பத்தை நீக்குவதன் மூலமும், ஆற்றலைப் பாதுகாப்பதன் மூலமும் (முன்பு இயக்க ஆற்றலாக இருந்தது தற்போதைய நிலையாற்றலாக மாறியுள்ளது) மேலும் குளிர்விக்கப்படுகிறது. 
# தற்போதைய சுழற்சியில் வாயுவானது அதன் மிகக் குளிர்விக்கப்பட்ட சூழ்நிலையில் உள்ளது. இவ்வாயுவானது மீண்டும் இதே சுழற்சிக்கு உள்ளாக்கப்படுகிறது.  
# படிநலை 3-இல் குளிர்விப்பானாக பங்கேற்கும் போது வெப்பப்படுத்தப்படுகிறது, பிறகு,
# மற்றுமொரு அல்லது அடுத்த சுழற்சியைத் தொடங்க முதல் படிநிலைக்கு அனுப்பி வைக்கப்பட்டு அழுத்தப்படுவதன் மூலம் சிறிதளவு வெப்பப்படுத்தப்படுகிறது.

ஒவ்வொரு சுழற்சியிலும், நிகர குளிர்வித்தலானது சுழற்சியின் முதல் படிநிலையில் சேர்க்கப்படும் வெப்பத்தை விட அதிகமாக காணப்படும். மேலும், மேலும் பல சுழற்சிகளுக்கு வாயுவானது உட்படுத்தப்படும் போது மேலும் குளிர்விக்கப்பட்டு விரிவாக்கமடையும் உருளையில் வாயுவின் விரிவாக்கம் மேலும் கடினமான செயலாகிறது.

## மேற்கோள்கள்

பகுப்பு:வெப்பவியக்கவியல் சுழற்சிகள்
பகுப்பு:இயற்பியல் வேதியியல்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:கடுங்குளிரியல்
திருவேகம்பர் அந்தாதி

**திருவேகம்பர் அந்தாதி** ஒர் அந்தாதி நூல் ஆகும். இது சிவஞானமுனிவரால் இயற்றப்பட்டது. இவர் இயற்றிய அந்தாதி நூல்கள் மொத்தம் நான்கு ஆகும்.

## நூலாசிரியர் வரலாறு
திருநெல்வேலி மாவட்டம், விக்கிரமசிங்கபுரத்தில் ஆனந்தக்கூத்தர், மயிலம்மையார்க்கு மகனாகப் பிறந்தவர் சிவஞானமுனிவர். இவருக்குப் பெற்றோர் இட்ட பெயர் முக்களாலிங்கர். இளம்வயது முதலாகவே துறவறத்தில் நாட்டம் கொண்டு திருவாவடுதுறை ஆதீனத்திலேயே தங்கினார். இவரது பக்குவநிலைக் கண்டு வேலப்பதேசிக சுவாமிகள் இவருக்குத் தீட்சை செய்து சிவஞானயோகிகள் என்ற பெயரையும் சூட்டினார். அதுமுதலாக திருத்தல வழிபாடுகள் பல மேற்கொண்டு முப்பதுக்கும் மேற்பட்ட நூல்களையும் அருளிச்செய்தார்கள்.

## நூல் பெயர்க்காரணம்
திருவேகம்பர் அந்தாதி' கம்பர் அந்தாதி' என்றும் அழைக்கப்படுகிறது. திருவாவடுதுறை ஆதீனப் பழைய பதிப்புகளில் கம்பரந்தாதி என்ற பெயரே உள்ளது. மதுரை இராமசாமி பதவுரை எழுதி வெளியிட்ட பதிப்பிலும் அவ்வாறே உள்ளது. பின்னர் இறையருள் நூல்களுக்குத் திரு என்ற அடைமொழி கொடுப்பது என்ற மரபுப்படி திரு சேர்க்கும்போது கம்பர் என்ற பெயர் ஏகம்பர் என்றாகி திரு இணைந்து திருவேகம்பர் என அமைந்துள்ளது.

## நூல் அமைப்பு
இந்த அந்தாதி நூல் காஞ்சிபுரத்து திருவேகம்பர் எனும் திருக்கோயிலில் உள்ள இறைவன் மீது பாடப்பெற்றதாகும். இந்நூல் கட்டளைக் கலித்துறைப் பா வகையால் அமைந்துள்ளது. தற்பொழுது இவ்வந்தாதியில் 94 பாடல்களே கிடைத்துள்ளன. பாடல்கள் பெரும்பாலும் யமக அமைப்பைப் பெற்றுள்ளன. அடிதோறும் முதற்சீரில் முதல் எழுத்து மாறிவரும் அமைப்பாகிய திரிபு அமைப்பில் இருப்பது 2, 30, 39, 55, 56 ஆகிய எண்கள் கொண்ட ஐந்து பாடல்களே. நூலின் தொடக்கத்தில் காப்புப் பாடல் இல்லை.

## உரைகள்
இந்நூலிற்கு மதுரை இராமசாமிப்பிள்ளையின் பதவுரை வெளிவந்துள்ளது. திருவாவடுதுறை ஆதீனத்தின் 226 ஆவது வெளியீடாக வெளிவந்துள்ள பதிப்பில் நூலிற்குச் சிறப்புப் பாயிரம் ஒன்று உள்ளது. இதில் பாடியவர் பெயர் இடம்பெறவில்லை.

## மேற்கோள்கள்

## உசாத்துணைகள்
* பூசை சுப்பிரமணியத்தம்பிரான் இயற்றிய, திருவாவடுதுறை ஆதீனக் குருபரம்பரை விளக்கம் - பக்கம்,117
* முனைவர் பழ.முத்தப்பன் சிவஞான முனிவரின் அந்தாதி இலக்கியங்கள்- பக்கம் 81.
* சிவஞானமுனிவர்  திருவேகம்பர் அந்தாதி திருவாவடுதுறை ஆதீனம்.
*திருவேகம்பர் அந்தாதி, சைவம்.காம்

## வெளியிணைப்புகள்
*திருவேகம்பரந்தாதி, தமிழிணையம்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:அந்தாதிகள்
இன்னாலில்லாஃகி வ-இன்னா இலைஃகி ராச்சிவூன்

**இன்னாலில்லாஃகி வ-இன்னா இலைஃகி ராசி<sup>3</sup>வூன்** (*ʾinnā li-llāhi wa-ʾinna ʾilayhi rājiʿūn*, ) என்பது திருக்குரானில் வரும் ஒரு பகுதி. இதன் பொருள் *இறைவனிடமிருந்து வந்தோம் இறைவனிடமே செல்கிறோம்* என்பதாகும். யாரேனும் இறந்துவிட்டால் குர்ஆனின் இவ்வரிகளைக் கூறி ஆறுதல் சொல்லுதல் வழக்கம்.

## விளக்கம்
சுருக்கமாகச் சொல் விளக்கம் கீழே:

**ʾஇன்னா**: எனில் நாம் (நாம் யாவரும் என்னும்படி அழுத்தமாகக் கூறும் *நாம்*). இச்சொல் *இன்னா-னா* என்பதன் சுருங்கிய வடிவம்.

**லி-ல்லாஃகி**: "*லி*"  என்பது வேற்றுமையுருபு போன்ற ஆனால் முன்னிற்கும் சொல் (*ஃகார்ஃபு சா<sup>3</sup>ர் ḥarfu jarr*). இதன் பொருள் *அவரின், அவருடைய, அவருக்காக* என்பதில் வரும் * இன், உடைய* போன்ற ஓர் உடைமைப்பொருள் உணர்த்தி முன்னிற்கும் வேற்றுமையுருபு.  "*அ லக்கா அக்குன் (A laka ʾakhun)*" (இதில் "*ல*" என்பது "*லி*" என்பதுபோன்றதே) என்பதன் பொருள் "உங்களுக்கு உடன்பிறந்தவன் இருக்கின்றானா?" என்பது. எனவே லி-ல்லாஃகி என்பதன் பொருள் *அல்லாஃகுக்கு* (அல்லாஹ்ஹுக்கு)

**வ:** வ எனில் மற்றும் (-உம் என்னும் ஒன்றுக்கு மேற்பட்டுவருவனவற்றை உணர்த்து உம்மைப்பொருள்)

**ʾஇன்னா**: மேலே பார்க்கவும்.

**இலை-ஃகி (இலைஹி)**: இருபகுதியாகப் பிரித்துப் பார்த்தால் இதன்பொருள் *இறையை நோக்கி* ("toward Him"). "*ʾஇலை*"  என்பது "*ʾஇலா*" (ஒரு முன்னிற்கும் வேற்றுமையுருபு) போன்றது. இதன் பொருள் தமிழில் *-கு* போன்றது *மசூதிக்குப் போனேன்* என்பதில் வரும் -கு போன்றது ("*தஹப்து இல மஸ்ஜிதின் (dhahabtu ʾila masjidin)*".  "*ஃகி*" என்பது உண்மையில் "*ஃகு*", இதன் பொருள் அவன் அவள் அது போன்றவற்றின் உடைமைப்பொருளுக்கு வரும் வேற்றுமையுருபு போன்றது (அவனுடைய, அவளுடைய அதனுடைய, அவனுக்கு, அவளுக்கு, அதுக்கு).

**ராசி<sup>3</sup> ஊன்**: ராசா3 எனில் *திரும்பு*; ராசி3 என்பது திரும்பி வருபவர் என்பது போன்ற பொருள் தரும் பெயர்ச்சொல் அல்லது பெயரடை போன்ற வடிவம். *ஊன்* என்பது மூன்றும் அதற்கு மேலுமான பன்மை. எனவே **ராசி<sup>3</sup> ஊன்** என்பதன் பொருள் *திரும்பிவருபவர்* அல்லது *வீடு திரும்புவோர்*என்பதாகும்.

எனவே இந்தக் குர்ஆன் வரிகள் *(அல்லாஃகாகிய) இறைவனைச் சேர்ந்த நாம் இறைவனிடம் சேர்கின்றோம்* என்னும் பொருள் தரும் மொழி.

## அடிக்குறிப்புகளும் மேற்கோள்களும்

பகுப்பு:இசுலாமியப் பழமொழிகள்
பகுப்பு:குர்ஆன்
வெப்ப இறைப்பி

**வெப்ப இறைப்பி** (Heat pump) என்பது ஒரு வெப்பவழங்கி அல்லது வெப்பமூலத்தில் இருந்து 'வெப்ப ஏற்பி' என்னும் இன்னொரு இடத்திற்கு வெப்பத்தை மாற்ற உதவும் ஒரு கருவியாகும்.  வெப்ப இறைப்பியானது, இயற்கையாகவும் தன்னிச்சையாகவும் நிகழும் வெப்ப மாற்றத்திற்கு மாறாக அதன் எதிர்த்திசையில் வெப்பத்தை மாற்றவல்லது. காட்டாக,  வெப்பம் குறைவான இடத்தில் இருந்து உறிஞ்சி அதைவிட வெப்பம் அதிகமாக இருக்கும் இடத்திற்கு வெப்பத்தை மாற்றும். இவ்வாறாக வெப்பம் குறைவான ஒரு மூலத்தில் இருந்து வெப்பம் மிகுந்த ஒரு ஏற்பிக்கு வெப்பத்தை மாற்ற,  வெளியே இருந்து சிறு மின்னாற்றல் திறனை வெப்ப இறைப்பிகள் பயன்கொள்ளும்.

பகுப்பு:வெப்ப இயக்கவியல்
கரி ஆஸ்

**கரி ஆஸ்** (Kari_Aas) என்பவர் நோர்வீஜிய சாரணத் தலைவரும், ஆசிரியையும் ஆவார். இவர் நோர்வே சாரணர் சங்க பிரதம சாரணராகக் கடமை புரிந்துள்ளார். இவர் 1927 முதல் 1935 வரை நோர்வே சாரணர் சங்க பிரதம சாரணராகக் கடமை புரிந்தார். உலகப் பெண் சாரணர் சம்மேளனத்தின் சின்னத்தை 1930 இல் இவரே வடிவமைத்தார். ஒரு சில சாரணிய நூல்களை எழுதியதன் மூலம் வெள்ளி மீன் விருது இவருக்கு வழங்கப்பட்டது. 

## மேற்கோள்கள்

பகுப்பு:1886 பிறப்புகள்
பகுப்பு:1978 இறப்புகள்
பகுப்பு:பன்னாட்டு சாரணத் தலைவர்கள்
மரபுச்சொற்கள்

**மரபுச்சொற்கள்** என்பது மரபு ரீதியாக வழங்கிவரும் சொற்களைக் குறிக்கும். மரபு என்பது நம் முன்னோர் ஒரு பொருளை எச்சொல்லால் வழங்கினரோ அவ்வாறே வழங்குவது ஆகும். உதாரணமாக, பறவைகள், விலங்குகள் முதலான உயிரினங்களின் ஒலிகளையும், அவை ஒலிக்கும் முறைகளையும் இவ்வாறு கூற வேண்டுமென, முன்னோர் கூறிய மரபினைத் தொன்றுதொட்டுப் பின்பற்றி வருகின்றனர். “**நாய் கத்தியது**” எனக் கூறுவது வழக்கம். அவ்வாறு கூறுதல் கூடாது. “**நாய் குரைத்தது**” என்பதே உரிய மரபுத் தொடர்ச் சொல் ஆகும். இவ்வாறு வரும் சில மரபுகள் கீழே உள்ளன.

## ஒலி மரபு

உயிரினங்களின் (பறவை, விலங்கு, பூச்சி) ஒலிகள் அட்டவணைப்படுத்தப்பட்டுள்ளன.

## வினை மரபு

வினை மரபுச்சொற்கள் அட்டவணைப்படுத்தப்பட்டுள்ளன.

## இருப்பிடம் (மரபு)

உயினங்களின் வாழ்விடம் மரபுச்சொற்கள் அட்டவணைப்படுத்தப்பட்டுள்ளன.

## தாவர உறுப்பு (மரபு)

தாவரங்களின் உறுப்பு மரபுச்சொற்கள் அட்டவணைப்படுத்தப்பட்டுள்ளன.

## விலங்கு இளமைப்பெயர் மரபு

விலங்குகளின் இளமை மரபுச்சொற்கள் அட்டவணைப்படுத்தப்பட்டுள்ளன.

## மேற்கோள்கள்

## வெளியிணைப்புகள்
# பத்தாம் வகுப்பு  தமிழ்ப் பாடநூல் (தமிழ்நாடு பாடநூல் மற்றும் கல்வியியல் பணிகள் கழகம்) ப.எண்:222 முதற்பதிப்பு-2011, மறுபதிப்பு-2016.
# தொல்காப்பியம் மரபியல் (விக்கிமூலம்) உரைவளம் பக்கம்

பகுப்பு:நாட்டுப்புறவியல்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
திவான் (பிரதம அமைச்சர்)

**திவான்** (dewan)  என்பது இசுலாமிய அரசப் பதவிகளில் ஒன்றாகும். பொதுவாக திவான் பதவி அதிகாரமிக்க அரச உயர் அதிகாரி,  அமைச்சர் அல்லது ஆட்சியாளரைக் குறிக்கும் சொல்லாகும். பின்னர் இந்தியத் துணைக்கண்டத்தின், சுதேச சமஸ்தானங்களின் அன்றாட நிர்வாகத்தை கவனித்துக் கொள்ளும் அமைச்சரைத் திவான் எனும் பெயரில் அழைத்தனர். ஒரு சில சமஸ்தான அதிபர்கள் தங்களை திவான் என்றே அழைத்துக் கொண்டனர்.

திவான் எனும், பாரசீக மொழிச் சொல்லை அரேபிய ஆட்சியாளர்களும் கையாண்டனர்.

## இந்தியாவில்

### திவான் பட்டம்
* மொகலாயப் பேரரசின் மாகாணங்களில் நிலவரி வசூலிக்கும் உயர் அதிகாரிகளை திவான் என்று அழைத்தனர்.
* பிரித்தானிய இந்தியாவில் மேட்டுக்குடி நிலக்கிழார்களுக்கு **[[திவான் பகதூர்]]** அல்லது **திவான் சாகிப்** போன்ற பட்டங்களை பிரித்தானிய இந்தியா அரசு வழங்கி கௌரவித்தது.
*கான் பகதூர் கலிபுல்லா ராவுத்தர் சாகிப் என்பவர் புதுக்கோட்டை சமஸ்தானத்தின் திவானாக இருந்தார்
* பஞ்சாப் பகுதிகளில் உயர்சாதி இந்து மற்றும் சீக்கியர்களில் சிலர்  *திவான்* அல்லது *திவான் சாகிப்* எனும் குடும்பப் பெயர் கொண்டுள்ளனர்.

### திவானி (நிலவரி வசூலிக்கும் உரிமை)
1757-இல் பிளாசி சண்டையில் கிழக்கிந்திய கம்பெனிப் படைகளிடம் தோல்வி அடைந்த வங்காள நவாப் சிராச் உத் தவ்லா, 1765-ஆம் ஆண்டு முதல் வங்காளம் மற்றும் பிகார் பகுதிகளில் **திவானி** எனும் நிலவரி வசூலிக்கும் உரிமையை கிழக்கிந்தியக் கம்பெனிக்கு வழங்கினார்..

## இதனையும் காண்க
* திவான் பகதூர் (கௌரவப் பட்டம்)
* திவான் பகதூர் (திரைப்படம்) 
* திவான் (திரைப்படம்)
* சுதேச சமஸ்தானம்
* அரசப் பிரதிநிதி

## ஆதாரங்கள்
* RoyalArk- see each princely state mentioned above
* WorldStatesmen- India

## மேற்கோள்கள்

பகுப்பு:இந்தியாவில் பட்டங்கள்
சாக்கியா - 59 (நெல்)

**சாக்கியா - 59** (*Chakia-59*) என்பது; 1978 ஆம் ஆண்டு அறிமுகப்படுத்தப்பட்ட, புதிய, மற்றும் நீண்டகால நெல் வகையாகும். 150 - 160 நாட்களில் அறுவடைக்கு வரக்கூடிய இந்த நெல் இரகம், உத்தரப் பிரதேசத்தின், சந்தௌலி மாவட்டத்தில் உள்ள சாக்கியா எனும் கிராமப்புற பல்வேறு நெல் வகையிலிருந்து பிரித்தெடுத்து உருவாக்கப்பட்ட நெல் வகையாகும். நீர்சூழ்ந்த மற்றும் தாழ்வான நிலப் பகுதிகளில் நன்கு வளரத் தக்க இந்த நெற்பயிரின் தானியமணிகள், குட்டையாகவும் மற்றும் தடித்தும் வெண்ணிறத்தில் காணப்படுகிறது. 135 சென்டிமீட்டர் (135 cm) உயரமாக வளரக்கூடிய இந்த நெற்பயிர், ஒரு எக்டேருக்கு சுமார் 2500 - 3000 கிலோ (*25-30 Q/ha*) மகசூல் தரவல்லது. மேலும் இந்நெல் இரகம், வட இந்திய பகுதியான உத்தரப் பிரதேச மாநிலத்தில் பெரும்பான்மையாக பயிரிடப்படுகின்றது.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
திருப்பதி முனியப்பசுவாமி திருக்கோவில்

**திருப்பதி முனியப்பசுவாமி திருக்கோவில்** என்பது தமிழ்நாட்டின், நாமக்கல் மாவட்டம் சேளூர் சாணார்பாளையத்தில்  உள்ளது
இந்த முனியப்பசுவாமி இவ்வூரின் காவல் தெய்வமாகப் போற்றப் படுகிறார். இந்த முனியப்பசாமியின் சிலை 40 அடி உயரத்துடன், ஒரு டன் எடையுள்ள வாளுடன் அமைக்கப்பட்டுள்ளார். ஒவ்வொரு ஆண்டும், மாசி மாதம் முதல் சனி, ஞாயிறு நாட்களும் சுவாமிக்கு சிறப்பு அபிஷேகம் செய்வது வழக்கம்.
## வரலாறு
இவ்வூரைச் சேர்ந்த பெரியோர் முன்னொரு காலத்தில் திருப்பதிக்குச் சென்று திரும்பிய பொழுது அவர்கள் கூடையில் பொருட்களைக் கொண்டு வந்தனர். அந்தக் கூடையில் திடீரென ஒரு கல் வந்து இருந்ததாகவும். அதை எடுத்து எரிந்த போதும் மீண்டும் மீண்டும் வந்து கூடையில் இருந்ததாகவும் கடைசியாக தற்போது அந்தக் கோவில் இருக்கும் இடத்தில் வைத்த பொழுது அங்கேயே இருந்து கொண்டதாகவும் வாய் வழி வரலாறு கூறப்படுகிறது. பின்னர் அதை காவல் தெய்வமாக வழிபட ஆரம்பித்தனர். இந்தக் கோவிலில் ஆண்டுதோறும் மாசி மாதம் இரண்டாவது ஞாயிறு ஆண்டு விழா நடைபெற்று வருகிறது.
கடந்த மாசி மாதம் நடை பெற்ற விழாவில் 195 கிடாக்கள் வெட்டப்பட்டு அசைவ அன்னதானம் வழங்கப்பட்டது. ஒவ்வொரு ஆண்டும் இதுபோல விழா சிறப்பாக நடைபெற்று வருகிறது. இவ்விழாவில் அளிக்கப்படும் அனைத்துக் கிடாக்களும் மக்கள் வேண்டுதல் நிறைவேறி நேர்த்திக்கடனாக அளிக்கப்படுபவை ஆகும்.
## மேற்கோள்கள்

பகுப்பு:நாமக்கல் மாவட்டத்திலுள்ள கிராமக் கோயில்கள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
தேசிய குடிமை பணிகள் தினம்

**தேசிய குடிமை பணிகள் தினம்** (Indian Civil Services day) என்பது இந்தியாவின் தேசிய தினங்களில் ஒன்றாகும்.  நாட்டின் வளர்ச்சிக்கு முக்கியமாகக் கருதப்படும் ஐ.ஏ.எஸ். (நிர்வாகம்), ஐ.பி.எஸ். (காவல்துறை), ஐ.எப்.எஸ். (வனத்துறை) அதிகாரிகளை கௌரவிக்கும் வகையில் கொண்டாடப்படுகின்றது. இத்தினம் 2006 ம் ஆண்டு முதல் அனுட்டிக்கப்பட்டு வருகின்றது. ஒவ்வொரு வருடமும் ஏப்ரல் 21ம் திகதி இந்தியக் குடிமைப் பணிகள் தினமாக கொண்டாடப்படுகிறது. 
## மேற்கோள்கள்

பகுப்பு:இந்திய தேசிய தினங்கள்
விப்பிள் நோய்

**விப்பிள் நோய்** (*Whipple's disease*) என்பது துரோபெரைமா விப்ளெய் எனும் பாக்டீரியாவினால் ஏற்படும் உடற்தொகுதி நோயாகும். சோர்ச் ஒய்ட் விப்பிள் 1907 இல் இதனை முதன்முதலில் கண்டறிந்தபோது இது சிறுகுடலில் உணவு அகத்துறிஞ்சாமையை ஏற்படுத்தும் இரையகக் குடலியநோய் என்று கருதினர். எனினும், மூட்டுக்கள், மைய நரம்புத் தொகுதி, குருதிச் சுற்றோட்டத் தொகுதி, நுரையீரல் தொகுதி போன்ற வேறு ஒருங்கியங்களையும்  
இந்நோய் பாதிக்கின்றது எனப் பின்னர் அறியப்பட்டது. எடை குறைதல், வயிற்றோட்டம், மூட்டுவலி முதலியன பொதுவான முதன்மை அறிகுறிகளாகும்.  விப்பிள் நோய் ஆண்களில் ஏற்படும் விழுக்காடு அதிகமாக உள்ளது. நோயாளிகளில் 87% ஆண்களாவர். பொதுவாக இந்நோய் நீண்ட நாட்கள் நுண்ணுயிர் எதிர்ப்பிச் சிகிச்சை மூலம் குணப்படுத்தப்படலாம்.

## நோய் அறிகுறிகள்
விப்பிள் நோய்க்குரிய பொதுவான அறிகுறிகள்:
* வயிற்றுவலி
* வயிற்றோட்டம்
* கொழுமிய மலம்
* உடல் எடை குறைதல்
* மூட்டுவலி
* கண் கோளாறுகள்
* நரம்பியப் பிறழ்வுகள் (ஞாபக மறதி, வலிப்பு)
* காய்ச்சல்

ஒரு குறிப்பிட்ட மூட்டில் உருவாகும் மூட்டுவலி வேறு மூட்டுகளுக்கு இடம் பெயரும். எடுத்துக்காட்டாக, தோள்மூட்டில் வலி என்று தெரிவிக்கும் நோயாளி மறுதடவை முழங்காலில் வலி என்று தெரிவிக்கக்கூடும். ஞாபக மறதி ஏற்படல் தாமதித்து ஏற்படும் அறிகுறியாகும், இது உண்டாவது நோய் குணமாகும்தன்மை குறைவதைக் காட்டுகின்றது.

உணவு அகத்துறிஞ்சாமைக்குரிய அறிகுறிகள் இந்நோயில் காணப்படும். இவ்வகையான சில அறிகுறிகள்:
* உடல் மெலிவு 
* வயிற்று வீக்கம்
* நாவழல்
* உதட்டோரப் புண் (angular cheilitis)
* மாலைக்கண்

## அறுதியிடல்
நோய் அறிகுறிகள் மற்றும் அகநோக்கி உயிரகச்செதுக்கு ஆய்வு மூலம் அறுதியிடல் மேற்கொள்ளப்படுகின்றது.

## சிகிச்சை
விப்பிள் நோய்க்குரிய சிகிச்சை நீண்டகால நுண்ணுயிர் கொல்லி மருந்துகளாகும். முதலில் இரண்டு அல்லது நான்கு வாரங்களுக்கு சிரைவழி (அ. நாளவழி) செப்திரியக்சோன் அல்லது பெனிசிலின், அதைத்தொடர்ந்து ஒரு அல்லது இரண்டு வருடங்களுக்கு கோ-திரிமொக்சாசோல் (பக்ட்ரிம்) கொடுக்கப்படுகின்றது. குறைவான காலத்துக்கு நுண்ணுயிர் கொல்லி வழங்கப்பட்டால் இந்நோய் மீளவும் தோன்ற வாய்ப்புள்ளது. 

## உசாத்துணைகள்

பகுப்பு:சமிபாட்டுத் தொகுதி நோய்கள்
புத்லிபாய் காந்தி

**புத்லிபாய் கரம்சந்த் காந்தி** (1844 - 12 ஜூன் 1891), **விடுதலை பெற்ற இந்தியாவின் தந்தை**  என்று அழைக்கப்படும் இந்தியாவின் சுதந்திரப் போராட்ட வீரரான மகாத்மா காந்தியின் தாயார் ஆவார்.மேலும் இவர் முன்னாள் ராஜ்கோட் திவான் கரம்சந்த் காந்தியின்  மூன்றாவது மனைவியுமாவார். அக்காலத்திய வழக்கப்படி இந்து மத பழக்கவழக்கங்களையும், வழிபாட்டு முறைகளையும் கடுமையாக எந்தவித சமரசமும் இல்லாமல் கடைபிடிக்கக்கூடியவரான புத்லிபாய், அப்போதைய ஜூனாகத் மாநிலத்தின் தந்த்ரானா என்ற கிராமத்தைச் சேர்ந்தவர்.  புத்லிபாய் அவரது கணவரான கரம்சந்தை விட இருபத்தி இரண்டு வயது இளையவர்  மேலும் கரம்சந்த்தின் முதல் இரண்டு மனைவிகள் சீக்கிரமே இறந்துவிட்டதாலும், அவர்கள் மூலம் அவருக்கு இருந்த இரண்டு மகள்களுக்காகவும் மூன்றாவது திருமணம் செய்து கொண்டார்.புத்லிபாய் கரம்சந்த்துடன் இணைந்து நான்கு குழந்தைகளை பெற்றெடுத்தார். அவர்களில் இளையவரும், அவரால் மோனியா என்று அன்புடன் அழைக்கப்பட்ட மோகன்தாஸ் அக்டோபர் 2, 1869 இல் பிறந்தார், அப்போது புத்லிபாய்க்கு முப்பது வயதாகும். மகாத்மா காந்தி  அவரது சுயசரிதையான *[[சத்திய சோதனை (நூல்)|தி ஸ்டோரி ஆஃப் மை எக்ஸ்பெரிமெண்ட்ஸ் வித் ட்ரூத் என்ற]]* புத்தகத்தில் தனது தாயார் மற்றும் அவரது நிலைமைகள் பற்றி விரிவாக எழுதியுள்ளார்.

புத்திசாலி மற்றும் திறமையான, புத்லிபாய் அரச வட்டங்களில் நன்மதிப்பை பெற்றவராகவும் அனைவராலும் மதிக்கப்படுபவராகவும் இருந்துள்ளார். ஆயினும் குடும்பம் மற்றும் குழந்தைகளே புத்லிபாய்க்கு அதிக முன்னுரிமையாக இருந்தது. தனது குழந்தைகளை முழு அர்ப்பணிப்புடன் கவனித்துக்கொண்ட அர்ப்பணிப்பும், பக்தியும் மரியாதையும் உள்ள தாயாக அவர் விளங்கினார்,

கடவுள் மீது அதிக பக்தி கொண்ட புத்திலிபாய், அன்றாட பூஜைகள் முடித்த பின்னரே உணவை அருந்துவார். தொடர்ந்து கோயிலுக்குச் சென்று கடவுளை வணங்குவார். மாதந்தோறும் வரும் ஏகாதசி திதி அன்று ஒரு வேளை உணவு மட்டும் அருந்துவார்.

இந்துக்கள் புனிதமாகக் கருதும் நான்கு மாதங்களில், இறைவனிடம் மனமார்ந்த முழு ஈடுபாடுடையவராக பூஜைகள் செய்வதுடன், காலையில் சூரியனைப் பார்த்து வணங்கிய பின்னரே காலை உணவை உண்ணும் வழக்கத்தை தன் குழந்தைகளுடன் தானும் கடைப்பிடித்தவர்.

## மேற்கோள்கள்

பகுப்பு:Articles with hCards
பகுப்பு:இந்தியப் பெண்கள்
பகுப்பு:1891 இறப்புகள்
பகுப்பு:1839 பிறப்புகள்
பகுப்பு:மகாத்மா காந்தி குடும்பம்
அரேபிய சாரணப் பிராந்தியம்

**அரேபிய சாரணப் பிராந்தியம்** (Arab Scout Region) என்பது உலக சாரணர் சம்மேளனத்தின் ஆறு பிராந்தியங்களில் ஒன்றாகும். இது 18 நாடுகளைச் சேர்ந்த தேசிய சாரணர் சங்கங்களை உள்ளடக்கியுள்ளது. இதில் அண்ணளவாக 281,910 சாரணர்கள் அங்கம் வகிக்கின்றனர்.

## மேற்கோள்கள்

பகுப்பு:உலக சாரணர் சம்மேளனம்
ஆசிய பசுபிக் சாரணப் பிராந்தியம்

**ஆசிய பசுபிக் சாரணப் பிராந்தியம்** (Asia-Pacific_Scout_Region_(World_Organization_of_the_Scout_Movement)) என்பது உலக சாரணர் சம்மேளனத்தின் ஆறு பிராந்தியங்களில் ஒன்றாகும். இது 25 நாடுகளைச் சேர்ந்த தேசிய சாரணர் சங்கங்களை உள்ளடக்கியுள்ளது. இதில் அண்ணளவாக 30,829,142 சாரணர்கள் அங்கம் வகிக்கின்றனர். இதன் தலைமையகம் பிலிப்பீன்சு நாட்டின் மகாத்தி நகரில் அமைந்துள்ளது.

## மேற்கோள்கள்

பகுப்பு:உலக சாரணர் சம்மேளனம்
மூவகை மொழிகள்

ஓர் எழுத்து, தனியாகவோ பல எழுத்துகள் தொடர்ந்தோ பொருள் தருவது சொல் எனப்படும். பதம், மொழி, கிளவி என்பன ஒருபொருள் தரும் பலசொற்கள்.

## மூவகை மொழிகள்
ஒருமொழி ஒருபொொரு ளனவாந் தொடர்மொழி

பலபொரு ளனபொது விருமையு   மேற்பன.

(நன்னூல் – 260)

மொழி மூவகைப்படும். அவையாவன
# தனிமொழி
# தொடர்மொழி
# பொதுமொழி

### தனிமொழி
ஒருசொல் தனித்து நின்று பொருளை உணர்த்துவது, தனிமொழி.

**எ.கா:** வா, கண், செய்தான் , நிலம், நட, மன்

### தொடர்மொழி
இரண்டு அல்லது அதற்கு மேற்பட்ட சொற்கள் தொடர்ந்துவந்து பொருளை உணர்த்துவது தொடர்மொழி.

**எ.கா:** படம் பார்த்தான். நிலம் கடந்தான், 

### பொதுமொழி
ஒருசொல் தனித்து நின்று ஒருபொருளையும், அச்சொல்லே பிரிந்து நின்று வேறு பொருளையும் தந்து, தனிமொழிக்கும் தொடர்மொழிக்கும் பொதுவாய் அமைவது, பொதுமொழி எனப்படும்.

எ.கா: அந்தமான், பலகை,  வைகை ,சுவைத்தேன், மாதுளை, பண்பாடு, எட்டு, வேங்கை, தாமரை.

மாதுளை - என்பது சேர்ந்து வரும்பொழுது ஒருவகை பழத்தையும், 

மா+துளை என்று பிரிந்து வரும்பொழுது மிகப்பெரிய துளை என்ற பொருளையும் தருகிறது.

சுவைத்தேன் - என்பது சேர்ந்து வரும் பொழுது சாப்பிட்டேன் என்ற  ஒரு பொருளையும்,  சுவை+தேன் என்று பிரித்து   எழுதும்பொழுது சுவையான தேன் என்று பொருளையும் தருகிறது.

‘அந்தமான்’ என்பது ஒரு தீவையும், அச்சொல்லே அந்த+மான் எனப் பிரிந்து நின்று அந்த மான் (விலங்கு) என வேறு பொருளையும் தருகின்றது.

## நன்னூல் நூற்பா
ஒருமொழி ஒருபொருள நவாம் தொடர்மொழி

பலபொரு ளனபொது இருமையும் ஏற்பன - நன்னூல், 260

## சான்றுகள்


## வெளியிணைப்புகள்
# நன்னூல் நூற்பா எண்:  260
# விக்கிமூலம் (வெளி இணைப்பு) பவணந்தி முனிவரின் நன்னூல் சொல்லதிகாரம்

பகுப்பு:சொல்லிலக்கணம்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
உரேசிய சாரணப் பிராந்தியம்

**உரேசிய சாரணப் பிராந்தியம்** (Eurasia_Scout_Region) என்பது உலக சாரணர் சம்மேளனத்தின் ஆறு பிராந்தியங்களில் ஒன்றாகும். இது 9 நாடுகளைச் சேர்ந்த தேசிய சாரணர் சங்கங்களை உள்ளடக்கியுள்ளது. இதில் அண்ணளவாக 23,299 சாரணர்கள் அங்கம் வகிக்கின்றனர். இதன் தலைமையகம் உக்ரேன் நாட்டின் குர்சுவ் நகரில் அமைந்துள்ளது.

## மேற்கோள்கள்

பகுப்பு:உலக சாரணர் சம்மேளனம்
ஆனந்ததாண்டவபுரம்

**ஆனந்ததாண்டவபுரம்** (Ananthathandavapuram) தமிழ்நாட்டில் மயிலாடுதுறை மாவட்டத்தில் மயிலாடுதுறைக்கு அருகே வடக்கில் சுமார் 5 கி.மீ. தொலைவில் அமைந்துள்ள ஒரு கிராமமாகும்.

2011 ஆம் ஆண்டு இந்திய மக்கள் தொகை கணக்கெடுப்பின்படி மொத்த மக்கள் தொகை 3587 ஆகும். இவர்களில் பெண்கள் 1852 பேரும் ஆண்கள் 1735 பேரும் உள்ளனர். இவ்வூரின் மொத்த பரப்பளவு 550.33 ஹெக்டேர். இவ்வூர் மயிலாடுதுறை சட்டமன்ற தொகுதிக்கு உட்படதாகும். நாடாளுமன்றத் தொகுதியும் மயிலாடுதுறையே.

இவ்வூருக்கு மயிலாடுதுறையில் இருந்து நகரப் பேரூந்து வசதி உண்டு. மயிலாடுதுறை சென்னை இரயில்வே மார்கத்தில் இவ்வூர் அமைந்துள்ளதால் தொடர்வண்டி நிலையமும் உள்ளது. இவ்வூரில் சிவன்  கோவில், பெருமாள் கோவில், மாரியம்மன்கோவில் மற்றும் சொக்காயி கோயில் என அழைக்கப்படும் ஆற்காடு அய்யனார் கோயிலும் உள்ளன. அதுமட்டுமல்லாமல் ஆற்காடு கிராமத்திலும் பழமை வாய்ந்த சிவன் கோயில் உள்ளது...

## இவ்வூரின் பெருமைகள்
தமிழில் கருநாடக இசைப் பாடல்களை இயற்றி நந்தனார் சரித்திரக் கீர்த்தனைகள் மூலம் புகழ்பெற்ற கோபாலகிருஷ்ண பாரதியார் இவ்வூரில் வசித்தவர். இவர் தனது நந்தன் வரலாற்றுக் கீர்த்தனைகளுக்கு மகாவித்வான் மீனாட்சி சுந்தரம் பிள்ளையிடம் பாயிரம் பெற்றார். இவரின் நினைவாக தமிழ் இசை நிகழ்ச்சிகள் ஒவ்வோராண்டும் சிவராத்தரி அன்று இவ்வூரில் நடத்தப்பட்டு வருகிறது.

நவீன தமிழிலக்கியத்திற்கு அருந்தொண்டாற்றிய மணிக்கொடி இதழ்களில் முற்போக்கு சிறுகதைகளை எழுதிய ’மணிக்கொடி எழுத்தாளர்” ஆனை. சூ. குஞ்சிதபாதம் அவர்கள் இவ்வூரைச் சேர்ந்தவர்.

## சான்றுகள்
பகுப்பு:மயிலாடுதுறை மாவட்டத்திலுள்ள கிராமங்கள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
தொகைச்சொல்

**தொகை** என்னும் சொல் குறிப்பிட்ட வகையினத்தைச் சுட்டும் பொதுச்சொல். ஒரே வகையின் கீழ் அடங்கும் வரையறுக்கப்பட்ட சில சொற்களின் பொதுப்பெயர் **தொகைச் சொல்** எனப்படும்.    

* '''நிகண்டு வழி இதன் விரிவு'''

சில தொகைச்சொற்கள் பின்வருமாறு:

### ஆதாரம்

* 

பகுப்பு:சொல்லிலக்கணம்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
ரமேஷ் பாலகிருஷ்ணன்

**ரமேஷ் பாலகிருஷ்ணன்** ஓர் இந்தியத் திரைப்பட இயக்குநர் ஆவார். தொலைக்காட்சித் தொடர்களையும் தயாரித்து வருகிறார். அஜித் குமார் நடித்த *[[பகைவன்]]*, சினேகா நடித்த *[[அது (திரைப்படம்)|அது]]* உள்ளிட்ட திரைப்படங்களை இயக்கியுள்ளார்.

## வாழ்க்கைக் குறிப்பு
புதுயுகம் தொலைக்காட்சியில் ஒளிபரப்பாகும் மல்லி, சிம்ரன் நடித்த *அக்கினிப் பார்வை* உள்ளிட்ட தொலைக்காட்சித் தொடர்களைத் தயாரித்துள்ளார்.

## இயக்கிய திரைப்படங்கள்

## மேற்கோள்கள்

## வெளியிணைப்புகள்

பகுப்பு:இந்தியத் திரைப்பட இயக்குநர்கள்
தன்பாத் சந்திப்பு தொடருந்து நிலையம்

**தன்பாத் சந்திப்பு**, இந்திய மாநிலமான ஜார்க்கண்டின் தன்பாத் மாவட்டத்தில் உள்ள தன்பாத்தில் உள்ளது. இங்கு கிட்டத்தட்ட 100 தொடருந்துகள் நின்று செல்கின்றன. ஒவ்வொரு நாளும் ஒரு லட்சத்துக்கும் அதிகமான மக்கள் வந்து செல்கின்றனர். இங்கிருந்து கொல்கத்தா, மும்பை, தில்லி, சென்னை, அகமதாபாத், ஹைதரபாத், கொச்சி, இந்தோர், போபால், குவாலியர், ஜபல்பூர், செய்ப்பூர், நாக்பூர், புனே, குவகாத்தி, ஜம்சேத்பூர், டால்டன்கஞ்சு உள்ளிட்ட நகரங்களுக்கு தொடருந்துகள் இயக்கப்படுகின்றன.

## மேற்கோள்கள்

## இணைப்புகள்
* 

பகுப்பு:தன்பாத் மாவட்டம்
பகுப்பு:இந்தியத் தொடருந்து நிலையங்கள்
தேசிய சாரணர் சங்கம்

**தேசிய சாரணர் சங்கம்** (National Scout Organizations) என்பது உலக சாரணர் சம்மேளனத்தில் அங்கம் வகிக்கும் ஓர் நாட்டைப் பிரதிபலிக்கும் சங்கம் ஆகும். இவ்வாறான சங்கங்கள் தத்தமது நாட்டினுடைய சாரணிய செயற்பாடுகளை நிர்வகித்து, நடைமுறைப்படுத்துகின்றன. இவ்வாறான 164 தேசிய சாரணர் சங்கங்கள் உலகம் முழுவதும் காணப்படுகின்றன. இவற்றுள் 130 நாடுகள் ஆண் சாரணர்களுக்கெனவும், 34 நாடுகள் பெண் சாரணர்களுக்கெனவும் செயற்படுகின்றன. அண்மையில் தேசிய சாரணர் சங்கமொன்றை உருவாக்கிய நாடு மியான்மார் ஆகும். 
## மேற்கோள்கள்

பகுப்பு:உலக சாரணர் சம்மேளனம்
பங்களாதேஸ் சாரணர் சங்கம்

**பங்களாதேஸ் சாரணர் சங்கம்**  என்பது ஓர் தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 1,474,460 சாரணர்கள் அங்கம் வகிக்கின்றனர். இது 1972 இல்  நிறுவப்பட்டது. 
## மேற்கோள்கள்

பகுப்பு:உலக சாரணர் சம்மேளன உறுப்பு அமைப்புகள்
வேதரத்தினம் பிள்ளை

**சர்தார் வேதரத்தினம் பிள்ளை** (Sardar Vedaratnam Pillai) (25 பிப்ரவரி 1897 – 24 ஆகஸ்டு 1961) இந்திய விடுதலை இயக்க வீரரும், இந்திய தேசிய காங்கிரசு கட்சியின் தலைவர்களில் ஒருவரும், கொடைவள்ளலும் ஆவார்.  14 ஆண்டுகள் சென்னை மாகாணச் சட்டமன்ற உறுப்பினராக செயல்பட்டவர்.

பிரித்தானிய இந்திய அரசின் உத்தரவை மீறி, இராஜாஜி தலைமையில் 30 ஏப்ரல் 1930 அன்று நடைபெற்ற வேதாரண்யம் உப்புச் சத்தியாகிரகப் போராட்டத்தில் கலந்து கொண்டவர்களுக்கு சர்தார் வேதரத்தினம் பிள்ளை பெருமளவில் உதவியதால் ஆறு மாத சிறை தண்டனைக்கு ஆளானவர்.

வேதாரண்யம் உப்புச் சத்தியாக்கிரகப் போராட்டத்தில் வேதரத்தினம் பிள்ளை ஆற்றிய அளப்பரிய பங்கினைப் பாராட்டி, 1931-ஆம் ஆண்டில், திருநெல்வேலியில் நடந்த பொதுக்கூட்டத்தில் **சர்தார்** (தலைவர்) எனும் பட்டமளித்து மரியாதை செய்யப்பட்டார்.

1946-இல் வேதாரண்யத்தில் கஸ்தூரிபாய் காந்தி கன்யா குருகுலம் எனும் கிராமிய மகளிர் மேம்பாட்டுத் தொண்டு நிறுவனத்தை தொடங்கினார். இத்தொண்டு நிறுவனத்தின் ஆதரவற்றோர் இல்லம், கைவிடப்பட்ட பெண் குழந்தைகளுக்கு உணவு, உடை, இருப்பிடம், கல்வி வழங்கி வருகிறது.

மகாத்மா காந்தி அறிவித்த பல்வேறு போராட்டங்களில் பங்கேற்று பலமுறை சிறை சென்றவர் தியாகி வேதரத்னம் பிள்ளை. இவரது தியாகத்தை உலகுக்கு உணர்த்தும் விதமாக இந்திய அரசு கடந்த பிப்ரவரி 25, 1998 அன்று இரண்டு ரூபாய் நினைவு **அஞ்சல் தலை** மற்றும் **அஞ்சல் உறை** வெளியிட்டு பெருமைப்படுத்தியது.

## இதனையும் காண்க
* வேதாரண்யம் உப்புச் சத்தியாகிரகம்

## மேற்கோள்கள்

பகுப்பு:1897 பிறப்புகள்
பகுப்பு:1961 இறப்புகள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:நாகப்பட்டினம் மாவட்ட மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:காந்தியவாதிகள்
பகுப்பு:இந்திய சமுதாய மறுமலர்ச்சியாளர்கள்
வேதாரண்யம் உப்புச் சத்தியாகிரகம்

பிரித்தானிய இந்திய அரசு  இந்தியர்கள் மீது விதித்த உப்பு உற்பத்தி வரியை எதிர்த்து,  மகாத்மா காந்தி தண்டியில் நடத்திய  உப்புச் சத்தியாகிரகம் போன்று,  தமிழ்நாட்டின் வேதாரண்யக் கடலில் உப்பு அள்ளும் போராட்டமாக  13 ஏப்ரல் 1930 அன்று **வேதாரண்யம் உப்புச் சத்தியாகிரகம்** நடைபெற்றது.

இராஜாஜி தலைமையில் வேதாரண்யத்தில்,  நடைபெற்ற உப்புச் சத்தியாகிரகப் போராட்டத்தில் ஏ. என். சிவராமன், ஜி. ராமசந்திரன், துரைசாமி, கல்கி சதாசிவம், கோயம்புத்தூர் இராஜூ, ஜி. கே. சுந்தரம், ஓ. வி. அழகேசன், ரா. வெங்கட்ராமன், மட்டப்பாறை வெங்கட்ட ராமையா முதலிய தலைவர்கள் கலந்து கொண்டனர். **சர்தார்** வேதரத்தினம் பிள்ளை போராட்டக் குழுவினர்களுக்கு அனைத்து வகைகளிலும் உதவினார். இப்போராட்டத்தின் விளைவாக சர்தார் வேதரத்தினம் பிள்ளை, இராஜாஜி உட்பட பலர் கைதாகி ஆறுமாத சிறைத்தண்டனை அனுபவித்தனர்.

## நினைவுச் சின்னங்கள்
வேதாரண்யம் வடக்கு வீதியில் உப்பு சத்தியாகிரக நினைவுக் கட்டிடம், வேதாரண்யம் மேலவீதியில் இராஜாஜி தலைமையில் போராட்ட குழுவினர் தங்கியிருந்த இடத்தில் அமைக்கப்பட்டுள்ள இராஜாஜி நினைவுப் பூங்கா, இராஜாஜி சிறை வைக்கப்பட்டிருந்த உப்புத்துறைக்கு சொந்தமான கட்டிடத்தில் உள்ள சிறை ஆகியவைகள் வேதாரண்யம் உப்பு சத்தியாகிரகப் போராட்டத்தை நினைவு கூறும் வகையில் நினைவுச் சின்னங்களாக உள்ளது.  இராஜாஜி உப்பு அள்ளிய இடத்தில் நினைவுத் தூண் அமைக்கப்பட்டுள்ளது.

## இதனையும் காண்க
* சர்தார் வேதரத்தினம் பிள்ளை

## மேற்கோள்கள்


பகுப்பு:காந்தியம்
பகுப்பு:இந்திய விடுதலைப் போராட்டம்
பகுப்பு:இந்திய விடுதலைப் போரில் தமிழகம்
பகுப்பு:1930 நிகழ்வுகள்
இந்தியாவில் காபி உற்பத்தி

**இந்தியாவில் காபி உற்பத்தி** என்பது தென் இந்திய மாநிலங்களின் மலைத் தொடர்ப் பகுதிகளிலேயே மிகுதியாக உற்பத்தி செய்யப்படுகிறது.இந்தியாவின் மொத்த 8200 டன் காபி உற்பத்தியில்  கர்நாடகம் 71%, கேரளம் 21%, தமிழகத்தில்  5%  உற்பத்தி செய்யப்படுகிறது. இந்திய மலை  சாரல்களில் நிழலில் விளையும் இந்திய காபி கொட்டைகளின் தரமானது உலகின் வேறு பகுதிகளில் நேரடி சூரிய ஒளியில் விளையும் காபி கொட்டைகளின் தரத்தை விட சிறந்ததாக கருதப்படுகிறது.. இந்தியாவில் சுமார் 2,50,000 காபி விவசாயிகள் இருப்பதாக மதிப்பிடப்பட்டுள்ளது. இதில் 98 % சிறு விவசாயிகள் ஆவர்.. 2009 ஆண்டின் கணக்கீட்டின்படி உலக காபி  உற்பத்தியில் இந்தியாவின் பங்கு 4.5 % மட்டுமே. நாட்டின் காபி உற்பத்தியில் கிட்டத்தட்ட 80% ஏற்றுமதி செய்யப்படுகிறது.

## வரலாறு
இந்தியாவில் காபி உற்பத்தி என்பது  ஒரு இசுலாமிய  துறவியான பாபா புடனுடன் மூலம் துவங்குகின்றது. கி பி 875 வாக்கில் எத்தோப்பியாவில் இருந்து அரேபியாவிற்கு காபி தாவரம் அரேபிய வர்த்தகர்களால்  கொண்டு வரப்பட்டது. அரேபியாவில் அப்போது  முளைக்கக்கூடிய காபி விதைகளை  நாட்டை விட்டு வெளியே எடுத்து செல்ல தடை இருந்ததது. 1670 ஆண்டு வாக்கில் பாபா  புதன் என்பவர் மெக்காவிற்கு புனித பயணம் மேற்கொண்டு திரும்பும் போது ஏமன் நாட்டில் இருந்து ஏழு காபி கொட்டை விதைகளைக் யாருக்கும் தெரியாமல் (தாடியில் மறைத்து) கொண்டு வந்து விட்டார்..  ஏழு என்ற எண்  இசுலாமிய மார்க்கத்தில் புனிதமாக கருதப்பட்டதால் அது ஆன்மிகச் செயலாக  கருதப்படும் என்ற நம்பிக்கையின் அடிப்படையில் ஏழு விதைகளை கொண்டு வந்தார்.  பின் கர்காடாகவில் உள்ள  சந்திரகிரி மலைத்தொடர்களில் அதைப் பயிரிட்டார். தற்போது இம்மலைப் பகுதிகள் அவரின் நினைவாக பாபா புடின் மலை என்று அழைக்கப்படுகிறது.

பாபா புதினின் முதல் நடவிற்கு பின் 1670 ல் முறையான பயிரிடுதலானது இந்தியாவில் துவங்கியது. பின்னர் காபி பயிரிடுதல் கேரளாவின் வயநாடு மற்றும் தமிழ்நாட்டின் சேர்வராயன், நீலகிரி மலைகளில் பரவியது. பிரித்தானிய அரசாங்கம் பெருமளவு காப்பியை இங்கிலாந்திற்கு ஏற்றுமதி செய்ததின்  விளைவால் காப்பி உற்பத்தி பெருமளவில் வளர்ந்தது.

1898 ல் ப்ரோடி என்ற பிரித்தானியரின் முயற்சியால் ஆந்திராவின் கிழக்கு கோதாவரி மாவட்டத்தில் அரக்கு  சமவெளிப் பகுதிகளில் பரவியது.

இந்தியாவின் காபி உற்பத்தியில் கர்நாடகா, கேரளா மற்றும் தமிழ்நாடு ஆகிய மாநிலங்கள் 98% உற்பத்தியினை செய்கின்றன. 2005-2006 ல் இந்தியா 2 லட்சம் கிலோ கிராம் காப்பி விதைகளை ஏற்றுமதி செய்துள்ளது. அராபிக்கா என்ற காபி விதையே இந்தியாவின் அபிமான வகையாக இருந்து கடந்த பத்தாண்டுகளாக ரோபஸ்டா என்ற வகை பிரபலமடைந்ததுள்ளது.

## தமிழ் நாட்டில் காப்பி சாகுபடி பரப்பு விபரம்
தமிழ்நாட்டில் ஒரு லட்சம் ஏக்கர் வரை  காபி பயிரிடப்பட்டுள்ளது. 17880  விவசாயிகள் காபி பயிரிட்டுள்ளனர். காபி விவசாயிகளில் 98 சதவீதம் பேர்  சிறு விவசாயிகள். ஐந்து ஏக்கர் வரை காப்பி தோட்டம் உள்ளவர்கள் 14112 விவ சாயிகள், 5 முதல் 10 ஏக்கர் வரை காப்பி  தோட்டம் வைத்துள்ளவர்கள் 2336 விவ சாயிகள் உள்ளனர். தமிழ்நாட்டில் 2017-18ல் 21400 டன்கள் காபி உற்பத்தியாகி உள்ளது. இது நாட்டின் மொத்த உற்பத்தி யில் 5.8 சதவீதம் மட்டுமே.

## மேற்கோள்கள்

பகுப்பு:இந்தியாவில் வேளாண்மை
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
அரசு மணிமேகலை

**அரசு மணிமேகலை** (செப்டம்பர் 9, 1945 - ஆகத்து 5, 2001) தமிழிலக்கியத்தில் பன்முகச் சிந்தனைகளோடு கவிதைகள், சிறுகதைகள், புதினங்கள், சிறுவர் சிறுகதைகள் போன்ற படைப்புகள் பல தந்தவர்.

## பிறப்பும், இளமையும்
காஞ்சிபுரத்தில் 09.9.1945 இல் ரத்தினசாமி, ராஜாகண்ணம்மாளுக்கு மகளாகப் பிறந்தவர். தமிழிலக்கியத்தில் முதுகலைப் பட்டமும், முனைவர் பட்டமும் பெற்ற இவர் கல்லூரிப் பேராசிரியராகப் பணிபுரிந்துள்ளார். அதோடு மட்டுமின்றி திரைப்படத் தணிக்கைக்குழு உறுப்பினராகவும், தமிழ் வளர்ச்சித் துறை திட்டக்குழு உறுப்பினராகவும் செயலாற்றியுள்ளார். இரண்டாவது உலகத் தமிழ்மாநாட்டின் போது மாநாட்டுமலர்த் தயாரிக்கும் பணியில் ஈடுபட்டு சிறப்பாகச் செயலாற்றியவர்.

## சிறப்புகள்
எழுத்தாளர், பேராசிரியர், சொற்பொழிவாளர், வானொலி- தொலைக்காட்சி நிகழ்ச்சிகளில் பங்கேற்று சிறந்தவர். திரைப்படக் கதை வசனம், பாடல்கள் எழுதிப் புகழ்பெற்றவர். பாரதியார், சென்னைப் பல்கலைக்கழகங்களில் இவரது படைப்புகள் பாடமாக வைக்கப்பட்டுள்ளன.

## படைப்புகள்
இவர் எழுதிய நூல்கள் மொத்தம் 54. இவரது முதற்கவிதை 1980 இல் வெளிவந்தது.

### கவிதை நூல்கள்
# ஒரு வானம்பாடி வாய்திறக்கிறது
# மழலைப் பூக்கள்
# வெளிச்ச மின்னல்கள்

### கட்டுரை நூல்கள்
# பெரியார் சிந்தனையில் பெண்கள்
# கவிதைக் கதிரவன் தாகூர்
# நாடும் வீடும் நலம் பெற 
# தமிழகத்து மும்மணிகள்

### சிறுகதைத் தொகுப்புகள்
# நிஜங்களும் நிழல்களும்
# புல்லைத் தின்னும் புலிகள்
# மூன்று கால் மனிதர்கள்
# வசந்தம் வந்தது

### புதினங்கள்
# கனவு சுமக்கும் கண்கள்
# தீக்குளிக்காத கீதைகள்
# என்றும் தொடரும் பயணம்

### சிறுவர் நூல்கள்
# சிறுவனும் சிங்கக் குட்டியும்
# முயன்றால் முன்னேறலாம் 
# வானத்தை வளைப்போம்

உள்ளிட்ட பல நூல்களை எழுதியுள்ளார்.

## விருதுகள்
பாவேந்தர் விருது, கலைமாமணி, ஜான்சிராணி, வேலு நாச்சியார், அருந்தமிழ்த் தென்றல் போன்ற ஐந்து விருதுகளைப் பெற்றுள்ளார். தமிழக அரசு, குழந்தை எழுத்தாளர் சங்கம், பிரான்சு தமிழ்ச்சங்கம், ஆனந்தவிகடன், கலைமகள் உள்ளிட்ட பல்வேறு துறைகளைச் சார்ந்த பரிசுகளையும் பெற்றுள்ளார்.

## மறைவு
தமிழ் எழுத்துலகில் பல சாதனைகள் படைத்த அரசு. மணிமேகலை 05.8.2001 அன்று காலமானார்.

## மேற்கோள்களும் உசாத்துணைகளும்

*ப. முத்துக்குமாரசுவாமி இருபதாம் நூற்றாண்டின் 100 தமிழ்க்கவிஞர்கள்- பழனியப்பா பிரதர்ஸ்.

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1945 பிறப்புகள்
பகுப்பு:2001 இறப்புகள்
பகுப்பு:தமிழகப் பெண் எழுத்தாளர்கள்
பகுப்பு:தமிழ் சிறுவர் இலக்கிய எழுத்தாளர்கள்
பகுப்பு:தமிழகக் கவிஞர்கள்
பகுப்பு:கலைமாமணி விருது பெற்றவர்கள்
ஆர்ட்டெமிசு

**ஆர்ட்டெமிசு** என்பவர் கிரேக்கப் பழங்கதைகளில் கூறப்படும் ஒரு பெண் கடவுள் ஆவார். இவர் சியுசு மற்றும் லெடோ ஆகியோரின் மகள் ஆவார். இவருக்கு இணையான ரோம கடவுள் டயானா. இவரது சகோதரர் கதிரவ கடவுள் அப்பல்லோ ஆவார். இவர் வேட்டை, காட்டு விலங்குகள், கன்னித்தன்மை, குழந்தைப்பிறப்பு, நிலவு ஆகியவற்றின் கடவுளாகத் திகழ்கிறார். இவர் பெரும்பாலும் கையில் வில் மற்றும் அம்பு ஏந்திய வேட்டைக்காரியாக சித்தரிக்கப்படுகிறார். பெண்மான் மற்றும் சைப்ரசு மரம் ஆகிய இரண்டும் இவருக்கு புனிதமானவை ஆகும்.

## பிறப்பு
thumb|right|250px|''ஆர்ட்டெமிசு'' (இடதுப்புறம்) மற்றும் ''அப்பல்லோ'' (வலதுப்புறம்)
கோயசு மற்றும் போபே என்னும் டைட்டன்களின் மகள் லெடோ. அவர் சியுசின் கருவை வயிற்றில் சுமப்பதை அறிந்து கோபம் கொள்ளும் எரா,  நிலம் அல்லது தீவு ஆகிய இரண்டிலும் அவருக்குப் பிரசவம் நடக்காது என்று சாபமளிக்கிறார். ஆதலால் பிரசவ வலி ஏற்பட்ட போது லெடோ கிரேக்கம் முழுவதும் அலைந்து திரிந்தார். பிறகு அவர் நிலமும் அல்லாத தீவும் அல்லாத மிதக்கும் தீவு எனப்படும் டெலோசு தீவை அடைந்தார். அந்தத் தீவு அன்னப் பறவைகளால் சூழப்பட்டிருந்தது. இதையறிந்த எரா குழந்தைப்பிறப்பு கடவுள் எய்லெய்தியாவைக் கடத்தினார். இதனால் லெடோ ஒன்பது பகலும் ஒன்பது இரவும் பிரசவ வலியால் துடித்தார். பிறகு அப்பல்லோ, ஆர்ட்டெமிசு இருவரும் பிறந்தனர். சில கதைகளில் ஆர்ட்டெமிசு முதலில் பிறந்ததாகவும் அவர் லெடோவிற்கு பிரசவம் பார்த்த பிறகு அப்பல்லோ பிறந்ததாகவும் கூறப்படுகிறது. இதனால் ஆர்ட்டெமிசு குழந்தைப்பிறப்பு கடவுளாகக் கருதப்படுகிறார்.

## ஆர்ட்டெமிசு மற்றும் ஓரியோன்
thumb|ஓரியோன் மற்றும் டயானா(ஆர்டமீசு)
ஆர்ட்டெமிசு கன்னித்தெய்வமாக இருந்தாலும் அழகு மிகுந்த வேட்டைக்காரன் ஓரியேன் மீது காதல் வயப்பட்டார். ஆனால் வேட்டைக்காரனான ஓரியோன் இந்த உலகில் உள்ள அனைத்து விலங்குகளையும் வேட்டையாடுவேன் என்று சபதம் ஏற்றார். இதனால் விலங்குகளைக் காப்பாற்ற ஆர்ட்டெமிசு மற்றும் அவர் தாய் லெடோ ஆகிய இருவரும் ஒரு பெரிய தேளை அனுப்பி ஓரியோனைக் கொன்றனர். பிறகு ஆர்ட்டெமிசு ஓரியோனை வானில் வின்மீன் கூட்டமாக அமர்த்தினார்.

## மேற்கோள்கள்

பகுப்பு:கிரேக்கக் கடவுளர்
பகுப்பு:கிரேக்கத் தொன்மவியல்